Spoštovani,

Kulturno izobraževalno društvo PiNA je vodilni partner mednarodnega projekta **Ženske upora (Women of the resistance**), ki temelji na zgodbi ženske, Tržačanke, **Marie Anotiniette Moro**, ki je med 2. svetovno vojno opravljala delo bolničarke na meji med Italijo in nekdanjo Jugoslavijo. Zaradi soočanja s krivicami takratnega časa se je **odločila za ukrepanje** in prevzela tveganje za svojo odločitev. Pred nekaj leti je njena hčerka **odkrila njen dnevnik** in na podlagi tega **nastaja film**.

PiNA bo v okviru projekta **na srednjih šolah v Sloveniji izvedla delavnice za dijakinje in dijake 2.-4. letnikov**, pri čemer bodo ženske upora predstavljale izhodišče za razmislek o življenjski zgodbi aktivistke, o vlogi žensk v času vojne, o ženskah kot herojinjah in aktivistkah ter o tem, zakaj je mir vrednota, ki jo je potrebno spoštovati in negovati.

Delavnica je nastala kot rezultat sodelovanja Slovenije, Italije in Hrvaške in se bo izvajala na 60 šolah v Sloveniji, na Hrvaškem in v Italiji. Vsi, ki boste sodelovali na delavnicah, bodo imeli možnost biti del tudi zaključnega dogodka projekta, 22. aprila 2015, v Trstu.

**Več o vsebini in strukturi delavnice ter prijavnico** najdete spodaj.

**Vljudno vas vabimo k sodelovanju in prijavi na delavnice.**

O PROJEKTU:

S tem projektom želimo partnerji iz Slovenije, Italije in Hrvaške poudariti **skupni boj žensk za vrednote**, ki si jih danes po njihovi zaslugi delimo vse Evropejke in Evropejci. S projektom želimo poudariti, **kako zahteven korak je v takratnih časih** za ženske predstavljal upor in te primere uporabiti za **spodbujanje mladih k razmisleku o vrednotah**, ki so takrat ženske gnale v aktivno držo, o vlogi žensk v današnji družbi, o potrebi po žrtvovanju, o dediščini, ki so nam jo zapustile, ter posledicah, ki so jih njihova dejanja povzročila in ki vplivajo tudi na današnjo družbo.

Projekt podpira Evropska komisija preko programa Evropa za državljane. Partnerji projekta:

* Kulturno izobraževalno društvo PiNA kot vodilni partner
* Bonawentura Società Cooperativa (IT)
* La Giordola (IT)
* Associazione Quarantasettezeroquattro (IT)
* CSS Teatro stabile di innovazione del Friuli Venezia Giulia (IT)
* Nacionalna zaklada za razvoj civilnoga društva (HR) in
* Istrska regija (HR).

**Vodja projekta:**

Borut Jerman ([borut.jerman@pina.si](mailto:borut.jerman@pina.si), 041 822 698)

**OPIS DELAVNICE**

**Dolžina delavnice:** 3 šolske ure

**Potrebno gradivo:** delovne liste, kratka filma (2x 5min) in drugi material zagotovi izvajalec delavnice

**Izvedba delavnice:** želen termin med 19. oktobrom 2015 in 22. januarjem 2016

**Časovnica delavnice:**

1. DEL

* 10 min: Uvod
* 20 min: Ogrevalne vaje
* 5 min: Predvajanje prvega kratkega filma
* 10 min: Kratka diskusija

2. DEL

* 5 min: Razdelitev dijakinj in dijakov v skupine po 4-6 ljudi
* 15 min: Možganska nevihta (brainstorming)
* 5 min: Predvajanje drugega kratkega filma
* 5 min: Diskusija o Marie Anotiniette Moro
* 15 min: Upodabljanje heroinje

3. DEL

* 15 min: Pomembno vprašanje
* 10 min: Pismo heroinji
* 15 min: Zaključna debata
* 5 min: Evalvacija

**Uporabljenje metode dela:** Tehnike gledališča zatiranih kot ogrevalne igre za spoznavanje s temo, uporaba multimedijskega gradiva (dva petminutna izseka dokumentarnega filma o aktivistki), tehnike skupinskega dela, zlagalna metoda paus papirja (prekrivanja idej dijakinj in dijakov).

**Zahteve za šole:**

* vsaj ena skupina do 32 dijakinj oz. dijakov od 2.-4. razreda SŠ (v primeru, da je skupina večja, se delavnica izvede v dveh ločenih prostorih z več trenerji)
* prostor z računalnikom, platnom in zvočniki (za predvajanje filma), zaželena prisotnost učitelja v času izvajanja delavnice

**Cena delavnic:** Delavnice so brezplačne.

**Potrditev sodelovanja do:**  torek, 6. oktober 2015 (z navedbo št. vkjučenih dijakinj in dijakov)

**Potrditev termina do:** torek, 13. oktober 2015

**PRIJAVNICA**

Prijavnico oddate tako, da jo kot priponko priložite e-sporočilu z zadevo »PRIJAVA NA DELAVNICO«, ki ga pošljete na naslov borut.jerman@pina.si. Rok prijave je 6. oktober 2015.

|  |  |  |  |  |  |
| --- | --- | --- | --- | --- | --- |
| Ime šole\*   |  | | --- | |  | | | | | |
| Naslov šole\* | | Poštna številka in kraj\* | | |
| |  | | --- | |  | | | |  |  |  |  | | --- | --- | --- | --- | |  |  |  |  | | |  | | --- | |  | | |
| Telefonska št. šole\*   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | | E-naslov šole\*   |  | | --- | |  | | | | |
| Ime in priimek kontaktne osebe za delavnico s strani šole\*   |  | | --- | |  | | | | | |
| Telefonska št. kontaktne osebe\*   |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | | E-naslov kontaktne osebe\*   |  | | --- | |  | | | | |
|  | | | |
| Število dijakinj in dijakov, ki bodo udeleženi na delavnici, in razred.\*   |  | | --- | |  | | | | | |
| Vnesite dva predloga terminov izvedbe. Delavnica obsega tri šolske ure in mora biti izvedena med 19. oktobrom 2015 in 22. januarjem 2016. Primer zapisa: 22. 10. 2010 (8.00–10.25)\*   |  | | --- | | TERMIN 1\*: | | TERMIN 2\*: |   POTRDITEV \* ( obvezno ): Ustrezno označite.   |  |  | | --- | --- | |  | Potrjujem, da je prijavitelj seznanjen s pogoji sodelovanja in da se z njimi strinja (glej spodaj). | | | | | |

\*Obvezna polja

**POGOJI SODELOVANJA**

Prijavitelj/-ica s prijavo na delavnico potrjuje, da se je on/-a in prijavljena srednja šola seznanila s pravili delavnice ter da se z njimi strinja. Na delavnici lahko sodelujejo vse srednje šole z razredom dijakinj in dijakov od 2. do 4. letnika srednje šole. Šola lahko sodeluje tudi z več razredi.

Izvajalec bo skupno v Sloveniji izvedel dvajset delavnic. V primeru več prijavljenih šol si izvajalec pridržuje pravico izbora srednjih šol v skladu z razporeditvijo po statističnih regijah, datumom prijave in predlaganimi termini izvedbe.

MENJAVA TERMINA

V času zbiranja prijav (do vključno 6. oktobra 2015) lahko šola menja termin, naveden v prijavnici. To stori tako, da na e-naslov borut.jerman@pina.si pošlje sporočilo z zadevo »MENJAVA TERMINA«. V primeru želje po menjavi termina v času izvajanja delavnic kontaktna oseba šole stopi v kontakt z vodjo projekta, Borutom Jermanom (borut.jerman@pina.si).

PREDHODNO ZNANJE

Predhodno znanje na delavnici ni potrebno.

OPREMA

Za izvedbo delavnice šola zagotovi dovolj veliko učilnico z računalnikom, platnom in zvočniki (za predvajanje filma) ter s stoli in mizami za udeležene dijakinje in dijake.